Ana María López Guizán (Lugo, 1974) é licenciada en Dereito e graduada superior en Ciencias Xurídicas pola Universidad Pontificia de Comillas (ICADE).

No ano 2001 ingresou por oposición no corpo de letrados do Consello Consultivo de Galicia e desde xullo de 2009 a xaneiro de 2016 desempeñou a Secretaría Xeral deste organismo.

Actualmente é membro do Consello de Redacción da Revista da Escola Galega de Administración Pública.

Ten desenvolvido a súa actividade docente na Universidade de Vigo, na Universidad Nacional de Educación a Distancia e na Escola Galega de Administración Pública. Así mesmo é autora de diversas publicacións en materia de Dereito Administrativo, no ámbito do dereito sanitario e da transparencia administrativa.